ພິທີໄຂສະຖາບັນ ການຢາ-ການແພດ
Wpfreeware 6:49 AM Technology
ພິທີໄຂສະຖາບັນ ການຢາ-ການແພດພື້ນເມືອງ ກອງທັບຢ່າງເປັນທາງການໄດ້ ມີຂຶ້ນເມື່ອວັນທີ 3 ມີນານີ້ ທີ່ ບ້ານໂພນສີນວນ ເມືອງສີສັດ ຕະນາກ ນະຄອນຫຼວງວຽງຈັນ ໂດຍມີທ່ານ ພົນຕີ ວິໄລ ຫຼ້າ ຄຳຟອງ ຄະນະເລຂາທິການ ສູນກາງພັກ ຮອງລັດຖະມົນຕີ ກະຊວງປ້ອງກັນປະເທດ ຫົວ ໜ້າກົມໃຫຍ່ການເມືອງກອງ ທັບ ພ້ອມດ້ວຍພາກສ່ວນກ່ຽວ ຂ້ອງ ແລະ ແຂກຖືກເຊີນເຂົ້າ ຮ່ວມ. ທ່ານ ພົນຈັດຕະວາ ຄຳ ເພັດ ສີຊານົນ ຮອງຫົວໜ້າກົມ ໃຫຍ່ພະລາທິການກອງທັບ ໄດ້ກ່າວໃນພິທີວ່າ: ສະຖາບັນ ການຢາ-ສະຖາບັນການແພດ ພື້ນເມືອງກອງທັບ ແມ່ນອົງ ການຈັດຕັ້ງໜຶ່ງທີ່ຂຶ້ນກັບກະ ຊວງປ້ອງກັນປະເທດ ກໍຄືກົມ ໃຫຍ່ພະລາທິການກອງທັບທີ່ ສືບທອດມາຈາກໂຮງງານຜະ ລິດຢາ 104 ກອງທັບ ສະໄໝ ປົດປ່ອຍຊາດໃນເມື່ອກ່ອນ, ພາຍຫຼັງປະເທດຊາດໄດ້ຮັບ ການປົດປ່ອຍຢ່າງສົມບູນແລ້ວ ໂຮງງານຜະລິດຢາ 104 ກອງ ທັບ ກໍໄດ້ປັບປຸງ ແລະ ພັດທະ ນາຕົນເອງໃນທຸກດ້ານ ເປັນ ຕົ້ນແມ່ນການເຄື່ອນໄຫວປະ ຕິບັດໜ້າທີ່ທາງດ້ານວຽກງານ ວິຊາສະເພາະ ກໍຄືກໍ່ສ້າງບຸກ ຄະລາກອນໃຫ້ມີຄວາມຮູ້- ຄວາມສາມາດຍົກລະດັບທັງ ພາຍໃນ ແລະ ຕ່າງປະເທດ ເປັນຂັ້ນໆມາ ໂດຍພາຍໃຕ້ ການຊີ້ນຳໂດຍກົງຮອບດ້ານ ຈາກກົມເສນາຮັກ, ກົມໃຫຍ່ ພະລາທິການກອງທັບ. ສະຖາ ບັນການຢາ - ການແພດພື້ນ ເມືອງກອງທັບ ເປັນອົງການຈັດ ຕັ້ງໜຶ່ງທີ່ທຽບເທົ່າກັບຂັ້ນກອງ ພົນ, ບົດບາດໜ້າທີ່ອັນຕົ້ນຕໍ ຂອງສະຖາບັນການຢາ-ການ ແພດພື້ນເມືອງກອງທັບປະ ກອບມີ 4 ໜ້າທີ່ໃຫຍ່ຄື: 1. ສ້າງແຜນການຍຸດທະສາດຄົ້ນຄວ້າ ແລະ ພັດທະນາດ້ານການຢາ, ການແພດພື້ນເມືອງໃນໄລຍະສັ້ນ ແລະ ຍາວນານ 2. ຄົ້ນຄວ້າ ວິທະຍາສາດທັງພາຍໃນ ແລະ ຕ່າງປະເທດ ທີ່ພົວພັນທາງ ດ້ານການຢາ 3. ພັດທະນາການຢາພື້ນເມືອງໃຫ້ເປັນລະບົບທີ່ມີລັກສະນະວິທະຍາສາດ, ລວມທັງສ້າງຕຳລາສິດສອນ ທາງດ້ານ ການຢາ ແລະ ຢາພື້ນເມືອງ ເພື່ອຮັບໃຊ້ກອງທັບ ແລະ ສັງຄົມ 4. ສຳຫຼວດເກັບກຳແຫຼ່ງຊັບພະຍາກອນທຳມະຊາດທີ່ເປັນຢາຕຳລາພື້ນເມືອງ, ຄົ້ນຄວ້າວິໄຈ, ທົດລອງ ປະສິດທິພາບ ຄວາມປອດໄພຂອງຜະລິດຕະພັນກ້າວໄປສູ່ແບບວິທະຍາສາດທາງດ້ານການຢາ-ຢາພື້ນເມືອງໃນກອງທັບ ແລະ ສັງຄົມ. ໃນໂອກາດໄຂພິທີ ສະຖາບັນການຢາ-ການແພດພື້ນ ເມືອງກອງທັບໃນຄັ້ງນີ້ ທ່ານ ພົນຕີ ວິໄລ ຫຼ້າຄຳຟອງ ໄດ້ໂອ້ ລົມຕໍ່ພິທີ, ໃນນີ້ທ່ານໄດ້ເນັ້ນ ໜັກໃຫ້ຄະນະພັກ-ຄະນະອຳນວຍການ ຈົ່ງເພີ່ມທະວີຄວາມຮັບຜິດຊອບມີຄວາມສາມັກຄີ ພາຍໃນໝູ່ຄະນະໃຫ້ແໜ້ນແຟ້ນ ໄປຄຽງຄູ່ກັບການສຶກສາອົບຮົມການເມືອງແນວຄິດໃຫ້ພະນັກງານ-ນັກຮົບທຸກຄົນໃຫ້ ຮັບຮູ້ເຊື່ອມຊຶມຕໍ່ແນວທາງ ແຜນນະໂຍບາຍຂອງພັກ-ກົດໝາຍຂອງລັດ ປັດໄຈຕົ້ນຕໍ ແມ່ນຮັກສາໄດ້ທາດແທ້ຈັນຍາ ບັນການແພດ. ຕໍ່ຈາກນີ້ໄປ ສະຖາບັນການຢາ-ການແພດ ພື້ນເມືອງກອງທັບ ຈະໄດ້ເອົາ ໃຈໃສ່ສູ້ຊົນໃນການກໍ່ສ້າງສະ ຖາບັນແຫ່ງນີ້ ໃຫ້ເຕີບໃຫຍ່ ເຂັ້ມແຂງຢ່າງບໍ່ຢຸດຢັ້ງ ເພື່ອພ້ອມກັນເຮັດສຳເລັດໜ້າທີ່ໃນການຮັບໃຊ້ພະນັກງານ-ນັກ ຮົບໃນກອງທັບ ແລະ ສັງຄົມ ໃຫ້ມີທັງປະລິມານ ແລະ ຄຸນ ນະພາບ. (ຂ່າວ: ຕຸໄລ) .